รักแร้ดำ+เป็นคนที่เหงื่อใต้รักแร้เยอะมาก แล้วใช้ครีมทารักแร้ขาว หลังจากนั้นรักแร้ก็เริ่มแตกลาย มีวิธีรักษามั้ยคะ
สวัสดีค่ะ อาการที่รักแร้ดำ และมีเหงื่อมากนั้น อาจจะเกิดจาก ภาวะน้ำหนักตัวมากเกิน ทำให้มีรอยปื้นดำตามข้อพับ หรืออาจสัมพันธ์กับบางภาวะเช่นการมีรูขุมขนอักเสบแล้วมีรอยดำตามหลังการอักเสบ ปื้นดำจากคราบเหงื่อไคล การติดเชื้อราที่ผิวหนัง ส่วนการที่มีเหงื่อมากด้วยนั้น ก็อาจจะพบเหงื่อมากขึ้นในผู้ที่มีน้ำหนักเกินได้ ร่วมกับมีความอับชื้น การติดเชื้อรา การไปออกแรงมาก อารมณ์ ฮอร์โมนที่ไปกระตุ้นการรักษาขึ้นกับสาเหตุที่เป็น ซึ่งเป็นภาวะที่ค่อนข้างรักษายาก เพราะมีหลายปัจจัยที่มาเกี่ยวข้องได้ ในเบื้องต้น แนะนำการรักษาความสะอาดบริเวณดังกล่าวให้ดี ไม่ให้เกิดการติดเชื้อราเพิ่มขึ้นมา ถ้ามีกลิ่นสามารถใช้โรลออนระงับกลิ่นได้ แต่ก็อาจจะไม่ได้ช่วยเรื่องความขาว หากมีคราบดำชัดเจน ขัดไม่ออก หรือมีผื่นแดง เจ็บร่วมด้วย ควรไปพบแพทย์เพื่อตรวจเพิ่มเติมว่ามีโรคผิวหนังอื่นๆที่ควรได้รับการรักษาร่วมด้วยต่อไป